**Referat fra bestyrelsesmøde i Pædagogisk sektor,**

**6. oktober 2020 kl. 9.00-15.00**

**På Teams**

**REFERAT**

|  |  |  |  |
| --- | --- | --- | --- |
|  | **Emne:** | **Uddybning af punkt** | **Referat** |
|  | Formalia: | 1. Velkomst 2. Tilstede og afbud. 3. Ordstyrer: 4. Referent: Mette 5. Godkendelse af dagsorden – Hvilke metoder bruges i dag? 6. Godkendelse af referat fra mødet den 25. august **Bilag 1** 7. Den gode historie/dagens smil. | 1. Jytte bød velkommen til vores 1. virtuelle bestyrelsesmøde. 2. Tilstede: Vita, Jytte, Christian, Jette, Mette, Lene, Gudrun, Bodil, Karen og Tina.   Fravær: Pia Sand.   1. Lene. 2. Mette. 3. Godkendt. 4. Godkendt. 5. Vi sang fødselsdagssang for Jette 😊. |
|  | Sektor arrangementer: | På grund af det høje smittetryk i kommunerne er vores arrangementer i efteråret aflyst. | Tilmeldte medlemmer har fået direkte besked – og på hjemmesiden er der skrevet at det er aflyst.  **Rikke Yde Tordrup ”udviklende øjeblikke”**, her har vi aftalt, at Rikke får 50 % af sit salær. Når vi så afholder arrangementet til foråret, så skal vi betale de resterende 50 %. Det er en god aftale.  **Lise Lotte Berg ”forråelse og feedback kultur”,** Lise Lotte har ikke bedt om et afbudsgebyr. Vi har lovet, vi afholder arrangementet i starten af 2021.  Afholdelsesstederne har fået besked. |
|  | Generalforsamlingen: | 1. Sted og forplejning. 2. Masterplanen – har vi det hele? **Bilag 2** 3. Valgene gennemgås. **Bilag 3** 4. Beretningen gennemgås og kommenteres. **Bilag 4** | 1. Vi har aflyst Skanderborg Park, da vi max. kan være 80-100 i biografopstilling med de rette corona forholdsregler derude, og vi kan ikke risikere, at vi må afvise medlemmer i døren.   I stedet har vi booket en hal på Fælleden. Lene er ved at undersøge mulighederne for forplejning, som er portionsanrettet.   1. Masterplanen blev gennemgået og tilrettet. 2. Valgene blev gennemgået. Der er kandidater til de tomme pladser, vi har denne gang. Dog mangler vi en suppleant for pædagogmedhjælperne og pædagogiske assistenter. 3. Forslaget til beretningen blev grundigt debatteret og tilrettet med bestyrelsens vinkler og kommentarer. |
|  | Politik: | Hvad rør sig lokalpolitisk på pædagogisk sektors områder?  I 2019 er Lene ansvarlig for punktet fra Skanderborg kommune.  Christian er ansvarlig for punktet fra Silkeborg kommune | 1. Lene – Skanderborg kommune:   Søren Aalund har opsagt sin stilling pr. 1.10. Han har fået nyt job i Mariager Fjord Kommune som velfærdsdirektør. Charlotte Styver har overtaget 0-6 års området og Torben Steen har overtaget skoleområdet indtil videre.  Besparelserne fra handlekataloget blev heldigvis ikke så omfangsrigt som først antaget på dagtilbudsområdet.  Der bliver sat 1,5 mio. kr. af årligt til et indsatsteam, der på tværs af skolerne kan lave en opsøgende indsats overfor elever, der har længerevarende eller bekymrende fravær.  Skolestruktur-forslaget er sat i høring. Det har været en rodet proces med mange modsatrettede meninger både blandt politikere, borgere og medarbejdere. Hele øvelsen har været at forsøge at finde 10 mio. kr. i besparelser. Bl.a. ved at justere på skoledistrikter og på den måde udnyttelse eksisterende lokaler bedre og samtidig spare penge på anlægsbudgettet. Planen er at pengene opnået ved en evt. besparelse skal blive i et trængt skole-budget. Hvis forslaget bliver forkastet, så skal man finde 80 mio. kr. til anlæg i 2025.   1. Christian – Silkeborg kommune:   HovedMED har udarbejdet og godkendt en ny rygepolitik, som træder i kraft fra den 1. april 2021. Det er en særlig situation i dagplejen, hvor det er private hjem, som man går ind og beslutter der ikke må ryges i hele døgnet – altså også uden for arbejdstid. Der må ryges udenfor på dagplejens matrikel, der hvor børnene ikke er.  Budget: Børne- og skoleområdet får samlet et løft på 20 mio. kr. De 15 mio. kr. til skoleområdet og 5 mio. kr. til børneområdet. Oveni det kommer 12,7 mio. kr. fra den statslige pulje til normeringer.  Der overvejes brug af mobile daginstitutioner, som løsning på de kapacitetsudfordringer, der er i nogen områder indtil mere blivende løsninger er skabt.  På byrådsmødet i går har man drøftet korrigerende handlinger på budgettet, hvor bl.a. diverse nedjusteringer på tildelinger på børne- og skoleområdet blev drøftet. Det blev besluttet, at byrådet i første omgang dropper forslaget. I stedet for vil de bede forvaltningen komme med forslag til en besparelse på 3,5 mio. |
|  | Forslag til bestyrelseskonference behandles. |  | Vi drøftede det udspil, vi har fået fra Michael Juul Fedders og Henrik Futtrup og konkluderer, vi skal arbejde videre med det. Bestyrelsen er enige om, at vi ikke skal indhente tilbud flere steder fra. |
|  | Forslag til årshjul 2021: | **Bilag 5:** | Godkendt.  Arrangementerne er ikke skrevet ind endnu, da de først faldt på plads i går, og der var materialet sendt ud. |
|  | Forslag til aktiviteter 2021: | **Bilag 6:** | Jf.punkt 2, så er der lavet aftaler med Rikke Yde Tordrup d. 23.3. + 24.3.2021 og Lise Lotte Berg et hold d. 19.1. + 9.2.2021 og et hold d. 13.1 + 3.2.  Kørekort til din krop bliver arrangeret sammen med SOSU–sektoren hver gang nu, der er pt. ikke sat datoer på.  De kulturelle arrangementer er heller ikke fastlagt.  Vi afventer situationen frem til december mødet.  Det er vanskeligt at blive ved med at lave nye aftaler med diverse samarbejdspartnere og så aflyse, når vi nærmer os. |
|  | Forslag til mødeplan 2021: | **Bilag 7:** | Bestyrelsen besluttede på sidste bestyrelsesmøde, at der efter generalforsamlingen skal afholdes en bestyrelses konference, da der er valgt nyt formandskab, og der er nye bestyrelsesmedlemmer.  Der afholdes normalt 5 bestyrelsesmøder om året. En to dags konference vil tage meget af den tid, så efter aftale med afdelingsformand Ulla Gram, så må der afholdes en to dags konference og 4 bestyrelsesmøder i 2021.  Forslag til mødeplanen er godkendt. |
|  |  |  |  |
|  | Vidensdeling:  Konferencer og uddannelser | Hvilke temaer, var i fokus på konferencen?  Hvilke temaer skal vi arbejde med i sektorbestyrelsen. | Udgår, da konferencer og uddannelse stort set har været aflyst siden marts. |
|  | Evaluering af arrangementer: | 1. Lise Lotte Berg. 2. Rikke Yde Tordrup. | Udgår da arrangementerne er flyttet pga. corona situationen. |
|  | Punkter til næste møde: | Punkter og hvem har oplægget til punktet? | Husk punkterne i årshjulet. |
|  | Evaluering af dagen: |  | Stor enighed om, at det har været et overraskende godt møde på Teams.  Det har gjort meget, at vi har haft mulighed for at have kameraer på. Der har været en god debat og indlevelse undervejs.  Det fungerede godt med ordstyrer og håndsoprækning.  Når alt det gode er sagt om mødet i dag, er der ikke tvivl om vi alle foretrækker fysiske møder 😉. |
|  | Eventuelt: |  |  |

Med venlig hilsen

Jytte og Mette